16.10.2012 Jurnalul Oficial al Uniunii Europene L 282/47 DECIZIA 2012/633/PESC A CONSILIULUI din 15 octombrie 2012 de modificare a Deciziei 2010/231/PESC privind adoptarea de măsuri restrictive împotriva Somaliei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) (4) La 26 aprilie 2010, Consiliul a adoptat Decizia 2010/231/PESC (). La 25 iulie 2012, Consiliul de Securitate al Organizaţiei Naţiunilor Unite (CSONU) a adoptat Rezoluția 2060 (2012), modificând prin aceasta embargoul asupra armelor impus prin punctul 5 din Rezoluția 733 (1992), și a dezvoltat punctele 1 şi 2 din Rezoluţia 1425 (2002). La 11 iulie 2012, 25 iulie 2012 și 23 august 2012, Comitetul de sancţiuni instituit în temeiul Rezoluţiei 751(1992) a CSONU privind Somalia a actualizat lista persoanelor şi entităților care fac obiectul măsurilor restrictive. Prin urmare, Decizia 2010/231/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2010/231/PESC se modifică după cum urmează: () JO L 105, 27.4.2010, p. 17. 1. La articolul 1 alineatul (3) se adaugă următoarea literă: „(d) furnizării, vânzării sau transferului de armament şi de echipament militar și furnizării directe sau indirecte de asistență tehnică, financiară și de altă natură, precum şi de formare în legătură cu activitățile militare, exclusiv în vederea sprijinirii Biroului politic pentru Somalia al Organizaţiei Naţiunilor Unite sau a utilizării de către acesta, astfel cum au fost aprobate în prealabil de către Comitetul de sancţiuni.” 2. În secțiunea I din anexa la Decizia 2010/231/PESC, punctul 11 se înlocuieşte cu textul din anexa I la prezenta decizie. 3. Persoanele enumerate în anexa II la prezenta decizie se adaugă pe lista prevăzută în secţiunea I din anexa la Decizia 2010/231/PESC. Articolul 2 Prezenta decizie intră în vigoare la data publicării în Jurnalul Oficial al Uniunii Europene. Adoptată la Luxemburg, 15 octombrie 2012. Pentru Consiliu Președintele C. ASHTON